Osorno ugnikalnis
Osorno ugnikalnis (isp. Volcán Osorno) – ugnikalnis Čilėje, Los Lagoso regione, Osorno ir Ljankihuės provincijose. Aukštis 2652 m. Prie jo pietrytinės dalies telkšo Ljankihuės ežeras, be to, netoli yra Todos los Santoso ežeras. Tai vienas aktyviausių pietinės Čilės ugnikalnių: užfiksuota 11 jo išsiveržimų nuo 1575 m. Išsiveržimų metu išmestas bazaltas ir andezitinės lavos srautai pasiekė ežerų krantus. Ugnikalnio viršūnė padengta ledynais.